Reverie

Vântul suflă printre ciorchinele albe de flori

Deschizând un pasaj misterios de zâne ascuns,

Tainic coridor, o galerie de forme şi culori

Ce credeam că nu o voi putea privi îndeajuns.

O atmosferă de basm desprinsă dintr-un feeric vis

Lângă lacul albastru acoperit de trandafirii petale

Pădurea întreagă, câmpia şi lunca devin un paradis

Pe cărarea îngustă când eu cobor încet la vale.

Firav tresar alintată de un sentiment plăcut,

Mă îndeamnă freamătul liniştit al pădurii

Să străbat până în adânc tărâmul necunoscut,

Enigmatica reverie ascunsă în sânul naturii.

Graţios zboară printre ramuri fluturaşii

Pătrunzând adânc în poiana primăverii

Unde prin firele fragezi de iarbă toporaşii

Fermecători se ivesc pe tărâmul visării.

Pe cer stelele, sclipind într-o armonie celestă,

Privesc fascinate de lumina blândă a lunii,

O, cât de frumoasă! O, cât de modestă!

Primăvara – crăiasa iubirii şi pasiunii.

Suav parfum purtat de vânt peste maluri

Gingaş pătrunde ca un vis tandra făptură,

Sufletu-i încântat de-a simfoniei line valuri,

Răspândind spre zări vers îngânat de natură.

Cad pe pământ dalbele flori de farmec cuprinse,

Lângă salcâm eu m-am oprit să le privesc,

Plăpânde scântei ce pe-a nopţii boltă aprinse

Plutesc legănate de-amintiri ce mă copleşesc...